**7. a**

Dragi moji,

lepo pozdravljeni. Upam, da ste dovolj spočiti in polni energije, da se lotimo še dveh stavčnih členov, in sicer predmeta in prislovnih določil. Prepričana sem, da vam bo šlo! Torej: veselo na delo! (Žal še vedno od doma, čeprav bi se že vsi radi vrnili v šolske klopi.)

Še vedno velja: zeleno je zapisano v zvezek (ali prilepljeno); če se vam kje zatakne, pišite, da vam pomagam. ☺

* PREDMET GLEJ DZ str. 63–66

je stavčni členi, ki nam pove, na koga dejanje v stavku prehaja/se dejanje v stavku nanaša. Podčrtamo ga z dvema ravnima črtama.

15. naloga verjetno ne bo težka; vprašalnice so namreč že znane, iste, kot smo jih uporabljali za samostalnike. Le da bo tu lahko odgovor iz ene besede ali tudi iz več besed. Če gremo po vrsti po nalogi:

*Koga ali česa nimajo? Koga ali česa se ne poučuje? Koga ali česa nimajo v bližini? Komu ali čemu sem pokazal? Posvečajo se komu ali čemu? Koga ali kaj spoštujejo? Koga ali kaj potiska? O kom ali o čem bi se pogovarjala? Po kom ali po čem ne hrepenimo? S kom ali s čim gre otrok? S kom ali s čim smo se igrali?* Nato dopolnite odgovore b, c, č in d. Pri d velja, da smo vprašalnico kdo ali kaj že porabili za drug stavčni člen, za osebek.

Samostojno rešite 16. (določi tudi, v katerem sklonu je predmet), 17. in 18. nalogo. Pri zadnji pazite, da boste na vprašalnico odgovorili s celoto; ni nujno, da je odgovor le ena beseda. ☝Vedno nam je v pomoč povedek, da se vprašamo z njegovo pomočjo. Pri 19. nalogi velja, *da predmeta ne srečamo v imenovalniku; da ga najpogosteje sestavljata samostalnik ali samostalniška besedna zveza, da se po predmetu sprašujemo z vprašalnicami, ki jih poznamo od samostalnika (razen imenovalnika), da so osebni zaimki, ki niso v imenovalniku, predmeti. V stavku je lahko več predmetov, celo v istem sklonu.*

Prekontrolirajte si svoje delo.

Za vajo rešite priloženi učni list. Če nimate možnosti kopiranja, nič ne de. Povedi ni toliko, da si jih ne bi mogli prepisati v zvezek.

*Rešitve 16.–18. naloge*

***16. naloga*** *z njimi S kom ali s čim gredo? predmet v orodniku; nas Koga ali kaj so praskali? predmet v tožilniku; Med nami Med kom ali med čim ni bilo? predmet v orodniku*

*jim Komu ali čemu ne pomaga? predmet v dajalniku z njo S kom ali s čim se učim? predmet v orodnikih. Tudi v teh stavkih sem se spraševal/-a po predmetih, saj sem uporabljal/-a vprašalnice za samostalnike.*

***17. naloga*** *a) otrokom, igrače – Komu ali čemu kupijo? Koga ali kaj kupijo?*

*snov, jim – Koga ali kaj razložijo? Komu ali čemu razložijo?*

*b) V vsakem od zgornjih stavkov sta po dva predmeta.*

***18. naloga***

|  |  |
| --- | --- |
| *Rodilnik* | *tuareške miselnosti, čevljev, zavisti* |
| *Dajalnik* | *vsem ljudem, njim, naši tradiciji* |
| *Tožilnik* | *nas, za preživetje, slovenščino, preproste lutke* |
| *Mestnik* | *o naših težavah, o tem* |
| *Orodnik* | *s prijatelji, z ženo, z njimi* |

*(Če imate izpisanega še kaj drugega, bi bila verjetno primernejša druga vprašalnica; a tokrat si le popravite. Mogoče bo bolj jasno, ko bomo vzeli še prislovna določila.)*

* Naša naslednja »postaja« dela so prislovna določila. V delovnem zvezku smo ostali pri 21. nalogi na strani 66. (Slova je včasih pomenilo beseda, pri slovi, natančneje pri glagolu.) V zvezek na neumetnostno stran napišemo:

PRISLOVNA DOLOČILA glej DZ str. 66–74

so stavčni členi, ki izražajo neko okoliščino dejanja (kraj, čas, način in vzrok). V stavku jih je lahko več ali jih ni. Podčrtamo jih s »travo« , ////// ali \\\\\.

Vprašalnice in vrsta:

prislovno določilo kraja (p. d. k.): Kje?, Kam?, Kod?;

prislovno določilo časa (p. d. č.):Kdaj? Koliko časa?;

prislovno določilo načina (p. d. n.): Kako? ter

prislovno določilo vzroka (p. d. v.):Zakaj?.

V šoli je bilo včeraj zaradi nemira zelo hrupno.

/////// /////// \\\\\\\\\\\\\\\\\\\ //////

Kaj se dogaja? Kaj kdo dela? je bilo hrupno = povedek

Kje je bilo hrupno? v šoli = prislovno določilo kraja

Kdaj je bilo hrupno? včeraj = prislovno določilo časa

Zakaj je bilo hrupno? zaradi nemira = prislovno določilo vzroka

Kako hrupno je bilo? zelo = prislovno določilo načina

Nato zvezek lahko zapremo in si pogledamo 21. nalogo na strani 66. Nanjo smo že odgovorili v zvezek, torej si lahko naredite ✓. Po času se sprašujemo kdaj, od kdaj, do kdaj, koliko časa; po kraju kje, kam, kod, od kod, do kod; po vzroku zakaj ter po načinu kako. Skupaj poglejmo 22. nalogo. Ker gre za novo snov, bo tokrat prepis potreben. Najprej jo poskusite rešiti sami, jaz pa vam že pripisujem odgovore. (KI jih seveda pogledate, ko ste poskusili sami.)

|  |  |  |
| --- | --- | --- |
| *Beseda/besedna zveza* | *Vprašalnica + povedek* | *Vrsta okoliščine* |
| *v šotor* | *Kam nosi?* | *kraj* |
| *v mojem otroštvu* | *Kdaj so imeli?* | *čas* |
| *v srcu* | *Kje nosi?* | *kraj* |
| *samo doma* | *Kje govorimo?* | *kraj* |
| *zaradi odnosa države* | *Zakaj imajo?* | *vzrok* |
| *med počitkom družine* | *Kdaj se igrajo?* | *čas* |
| *zaradi razdeljenosti nalog* | *Zakaj bo nosil?* | *vzrok* |
| *naslednji dan* | *Kdaj bo nosil?* | *čas* |
| *ubogljivo* | *Kako bo opravil?* | *način* |
| *Prvič* | *Kdaj je bil?* | *čas* |
| *v puščavi* | *Kje je bil?* | *kraj* |
| *pri osmih mesecih* | *Kdaj je bil?* | *čas* |

Da je prislovnih določil v stavku lahko več, smo že zapisali. Preberite si Zapomni.si na strani 68. Potem bo mogoče snov že bolj razumljiva.

Rešite nalogo 23; lahko čisto s svojimi prislovnimi določili. *Pri a odgovarjate na vprašalnice Kje? Kam? Kod?; pri b Kdaj ? Koliko časa?, pri c Zakaj? in pri č Kako?.* Če ste odgovorili na ta vprašanja (lahko z besedo ali besedno zvezo), imate nalogo pravilno rešeno! Tako tudi 24. naloga ni težka; pravilni odgovor je pri *a Č; b izpustite, ker smo že zapisali zgoraj.* Pri 25. nalogi prislovna določila podčrtajte (Ne pozabite: /// ali\\\. Običajno »travo« obrnemo, če sta dve prislovni določili drugo ob drugem; tako ju laže ločimo.) Pazite, da se vprašate s pomočjo povedka. Nalogo poskusite narediti sami in jo nato preverite s pomočjo rešitev. Pazi**☝**: pazi, da odgovarjaš s celoto.

*1. poved: povedek je potekajo; Kje potekajo? le še v puščavi podčrtate kot p. d. k. 2. poved: povedek je ostane; Kje ostane? v svojem šotoru podčrtate kot p. d. k. KDAJ3. poved: povedek je pomagajo, prislovnega določila ni. 4. poved: povedek je živi; Kje živi? pri svojih starših je p. d. k.; Kdaj živi? v tem času je p. d. č. 5. poved: povedek je mora prinesti; Kdaj mora prinesti? štirideseti dan je p. d. č. 6. poved: povedek je se preobleče; prislovnega določila ni. 7. poved: povedek je odide; Kam odide? v bivališče svojega tasta; 8. poved: povedek je priredijo; Kje priredijo? tam je p. d. k. 9. poved: povedek je zaživi; Kdaj zaživi? od takrat naprej je p. d. č; Kako zaživi? skupaj je p. d. n. 10. poved: povedek je ima; Zakaj ima? zaradi starodavne tradicije in kulture je p. d. v. 11. poved: povedek je mora skrbeti; Kako mora skrbeti? dostojno je p. d. n. 12. poved: povedek je mora zapustiti; Kdaj mora zapustiti? ob morebitni ločitvi je p. d. č. 13. poved: povedek je si najde; Kako si najde? lažje je p. d. n.*

»Šotorčke« morati izpolniti sami, saj pomoči sošolcev tokrat ni; pomagajte si s tem, kar ste ugotovili pri reševanju 25. a-naloge. Lahko pa pokukate na str. 74, kjer je zbran celoten zapis o snovi. Če se vam zdi tisto dovolj, le pri 25. nalogi b pripišite: glej str. 74. Nato rešite 26. nalogo (rešitve spodaj); pri tej vprašalnice za sklone niso dovoljene.

* Po malo predaha rešite 27. nalogo ter gospoda raztresenega Pravopisnika rešite težav. (Rešitve spodaj.) Preberete še Za ustvarjalne in Ali veš; stran 74 pa smo že omenili. Pazi**☝**:

Vrstni red določanja mora biti vedno: 1. povedek; 2. osebek; 3. prislovna določila in šele 4. predmeti. Če se ne boste držali tega vrstnega reda, boste pogosto prislovna določila določili kot predmete (kar pa seveda ni pravilno.)

*Naj bo to za ta teden dovolj.*

*Če kdo želi utrditi ali preveriti svoje znanje, imate priložen učni list – še vedno smo mojstrski vajenci in vajo potrebujemo ☺.*

*Pazite nase in se kaj oglasite,*

*vaša ga. Mojca*

*Rešitve nalog*

**26. naloga**

|  |  |  |
| --- | --- | --- |
| *Vprašanje* | *Odgovor* | *Vrsta* |
| *Kam gredo na šolanje tuareški otroci?* | *V mesta.* | *p. d. kraja* |
| *Kje živijo v času šolanja?* | *V mestih.* | *p. d. kraja* |
| *Zakaj se v družini lahko šola*  *le en otrok?* | *Zaradi revščine/ pomanjkanja denarja.* | *p. d. vzroka* |
| *Kako so opremljene njihove …?* | *Skromno.* | *p. d. načina* |
| *Zakaj je v učilnicah velik hrup?* | *Zaradi (pre)velikega števila učencev.* | *p. d. vzroka* |
| *Kdaj se otrok vrne k staršem?* | *Po končanem šolanju/Po zaključenem šolanju.* | *p. d. časa* |
| *Kako morajo govoriti otroci …?* | *Arabsko.* | *p. d. načina* |

***27. naloga***

*Nekoč je zelo reven kovač plemenitemu Tuaregu ukradel kamelo.*

|  |  |  |  |
| --- | --- | --- | --- |
| *osebek* | *zelo reven kovač* | *p. d. kraja* | */* |
| *povedek* | *je ukradel* | *p. d. vzroka* | */* |
| *prisl. dol. časa* | *Nekoč* | *p. d. načina* | */* |
| *predmet* | *plemenitemu Tuaregu (D)* |  |  |
|  | *kamelo (T)* |  |  |

*Bog ga je zaradi tega dejanja močno kaznoval.*

|  |  |  |  |
| --- | --- | --- | --- |
| *osebek* | *Bog* | *prisl. dol. časa* | */* |
| *povedek* | *je kaznoval* | *prisl. dol. vzroka* | *zaradi tega dejanja* |
| *predmet* | *ga (T)* | *prisl. dol. načina* | *močno* |
| *prisl. dol. kraja* | */* |  |  |

*Ubogega kovača je takoj spremenil v kuščarja.*

|  |  |  |  |
| --- | --- | --- | --- |
| *osebek* | */* | *prisl. dol. kraja* | */* |
| *povedek* | *je spremenil* | *prisl. dol. vzroka* | */* |
| *prisl. dol. časa* | *takoj* | *prisl. dol. načina* | */* |
| *predmet* | *Ubogega kovača (T)* |  |  |
|  | *v kuščarja (T)* |  |  |

*Še danes se kuščar skriva pod skalami v puščavi.*

|  |  |  |  |
| --- | --- | --- | --- |
| *osebek* | *kuščar* | *prisl. dol. časa* | *še danes* |
| *povedek* | *se skriva* | *prisl. dol. vzroka* | */* |
| *predmet* | */* | *prisl. dol. načina* | */* |
| *prisl. dol. kraja* | *pod skalami v puščavi* |  |  |

*Zaradi nespametnosti in kraje žalostni tat ne najde svojega miru.*

|  |  |  |  |
| --- | --- | --- | --- |
| *osebek* | *žalostni tat* | *prisl. dol. časa* | */* |
| *povedek* | *ne najde* | *prisl. dol. vzroka* | *Zaradi nespametnosti in kraje* |
| *predmet* | *svojega miru* | *prisl. dol. načina* | */* |
| *prisl. dol. kraja* | */* |  |  |

***MINUTKA Z G. PRAVOPISNIKOM***

*Ko bom večji****,*** *bom tudi jaz potoval. Če bom imel veliko denarja****,*** *si bom privoščil potovanja v Afriko****,*** *Severno Ameriko, Azijo****,*** *morda pa tudi v Avstralijo. Ker so me med branjem navdušili*

*Tuaregi****,*** *se bom zagotovo ustavil tudi pri njih. Da mi bo vse to uspelo****,*** *bom moral v šoli še kar dolgo in pridno delati.*

**UČNI LIST 🗣ZNAM!**

**(ALI PA ŠE BOM ZNAL/-A!)**

**1.VSTAVI PREDMETE IN POVEJ, V KATEREM SKLONU STOJIJO.**

Janez je nalovil veliko \_\_\_\_\_\_\_\_\_\_\_\_\_\_\_\_\_\_\_. Lotil se je \_\_\_\_\_\_\_\_\_\_\_\_\_\_\_\_.

Sramoval sem se svoje \_\_\_\_\_\_\_\_\_\_\_\_\_\_\_\_\_\_\_\_\_\_. Poslovil se je od \_\_\_\_\_\_\_\_\_\_\_. Opomogla si je od \_\_\_\_\_\_\_\_\_\_\_\_\_\_\_\_\_\_\_. Še nikoli ni videl \_\_\_\_\_\_\_\_\_\_\_\_\_\_\_. Izmuznil sem se \_\_\_\_\_\_\_\_\_\_\_\_\_\_\_. Maja je pozorno prisluhnila \_\_\_\_\_\_\_\_\_\_\_\_\_\_\_. Zaupal sem se svojemu \_\_\_\_\_\_\_\_\_\_\_\_\_\_\_\_\_\_\_\_\_\_. Čudil se je \_\_\_\_\_\_\_\_\_\_\_\_\_\_\_\_. Obrnil se je k svoji \_\_\_\_\_\_\_\_\_\_\_\_\_\_\_\_\_\_\_\_. Kaja je pričala proti \_\_\_\_\_\_\_\_\_\_\_\_\_\_\_. Poškodoval sem si \_\_\_\_\_\_\_\_\_\_\_\_. Stisnila je \_\_\_\_\_\_\_\_\_\_\_\_\_\_\_\_\_\_\_. Povzročil je hudo \_\_\_\_\_\_\_\_\_\_\_\_\_\_\_\_\_. Naletela je na veliko \_\_\_\_\_\_\_\_\_\_\_\_\_\_\_\_\_.

**2. PODČRTAJ V STAVKIH POVEDKE, OSEBKE IN PREDMETE. (Pod besedami.) PREDMETOM DOLOČI, V KATEREM SKLONU SO. Povedke moraš najti povsod; osebkov ali predmetov v stavku lahko celo ni. Pazi tudi: predmetov je v enem stavku lahko več.**

Sinici so otroci natrosili zrnja.

Bodoči kupci so občudovali prelepega rjavega konja.

Moji sošolci so se igrali s prijatelji.

Tuji turisti so se ustrašili mrzlega morja.

**3. V POVEDIH PODČRTAJ PRISLOVNA DOLOČILA IN PRIPIŠI, ZA KATERO VRSTO GRE. (Nasvet: Pazi na vrstni red določanja, najprej seveda podčrtaj povedek.)**

Tisti dan je bilo zaradi vročine težko prenašati.

Ob skodelici kave sta prijateljici v bifeju vneto klepetali.

Tam sta se pri sosednji mizi ves čas hihitali dve mladenki.

Današnjo slovnično snov bom zaradi obilice vaj dobro znala tudi jutri.